Diari Oficial de la Generalitat Valenciana


Sumari del DOGV 10087, del 27-12-2024 (2024/12588)

RESOLUCIÓ de 30 de juliol de 2024, de la Direcció General d'Urbanisme, Paisatge i Avaluació Ambiental, per la qual es formula la declaració d'impacte ambiental del Projecte de centre de tractament per a la gestió de residus en el camí de Betxí, 29, del terme municipal de Vila-real. Expedient: (3441995) 088/2024/AIA.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10563

Data del DOGV
:   27-12-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/12258

CVE
:   SHZV-L-6660-20993

Data del document
:   30-07-2024

Organisme emissor
:   Conselleria de Medi Ambient, Infraestructures i Territori

Tipus de document
:   Resolució

Descriptors 

:   * Vila-real
    * impacte ambiental

«Declaració d'impacte ambiental

Expedient: (3441995) 088/2024/AIA.

Títol: Centre de tractament i gestió de residus.

Promotor: GERESMAT Gestión de Residuos Subproductos y Materias Primas, SL

Òrgan substantiu: Ajuntament de Vila-real. Expedient 2021/11080I.

Localització: camí de Betxí, 29, de Vila-real (Castelló).

Antecedents i descripció del projecte

GERESMAT promou un projecte de centre de tractament per a la gestió de residus no perillosos, residus perillosos derivats d'automoció i residus d'aparells elèctrics i electrònics (RAEE) no perillosos i perillosos en el Camí de Betxí, 29, de Vila-real (Castelló).

L’activitat s'emplaçarà en la parcel·la cadastral 6849608YK4264N de 1.230 m² de superfície, en la qual es projecta construir una nau industrial tancada de 304 m². Les obres d'adequació de les instal·lacions comprendran l'execució de la solera de formigó en tota la parcel·la, instal·lació d'arquetes de recollida d'abocaments i d'un separador d'hidrocarburs. Finalitzades les obres de construcció, s'instal·larà un tancament perimetral amb dos portes d'accés des del carrer Camí de Betxí. El polígon compta amb xarxa de subministrament d'energia elèctrica, proveïment d'aigua i connexió a la xarxa de clavegueram municipal.

La instal·lació estarà composta per la campa i la nau industrial. La campa (870 m²) comptarà amb bàscula de pesatge de vehicles i places d'aparcament. Es distribuirà en les àrees següents: zones d'emmagatzematge d’RNP diferenciades entre si mitjançant panells, contenidor específic de pneumàtics fora d'ús (NFU), zona de càrrega i descàrrega de residus i mòdul prefabricat per a les oficines i els lavabos. La resta es destinarà al trànsit de vehicles.

En l'interior de la nau s'habilitaran zones diferenciades d'emmagatzematge de bateries, RAEE, residus perillosos (RP), residus no perillosos (RNP) i magatzem de components resultants de la valorització de RAEE no perillosos. La distribució de les àrees es mostra en el pla de la planta.

Les operacions de gestió de residus previstes consistiran en l'emmagatzematge i la valorització d’RNP, l’emmagatzematge d’RP i RAEE perillosos i l'emmagatzematge i la valorització manual de RAEE no perillosos.

Els residus es descarregaran en les zones habilitades mentres es realitza una inspecció visual per a assegurar que es tracta de residus admissibles. Es classificaran atenent la naturalesa del residu, es pesaran i s’anotaran en el registre corresponent. Els rebutjos s'emmagatzemaran en la seua zona específica fins a la seua retirada per un gestor autoritzat.

Els RNP metàl·lics s'apilaran en la campa, directament sobre la solera de formigó o en l'interior de contenidors. Es reduirà el seu volum mitjançant una màquina compactadora i s'emmagatzemaran en la zona habilitada fins al seu lliurament a un gestor autoritzat. L’emmagatzematge dels altres RNP (paper, cartó, fusta, vidre, plàstic, etc.) se situarà en la campa, depositats per separat en l'interior de contenidors adequats. Els NFU s'acumularan en gàbies o en cel·les limitades en altura i capacitat d'emmagatzematge. Estaran espaiades entre si i de la resta dels apilaments.

Els RP se situaran en l'interior de la nau en àrees diferenciades, depositats en contenidors o bidons homologats degudament envasats i etiquetats. Es depositaran sobre el sòl o en prestatgeries que disposaran de safates recol·lectores de vessaments. La zona estarà envoltada per una reixeta de recollida de vessaments.

L’emmagatzematge i la valorització de RAEE es realitzarà en l'interior de la nau. La zona disposarà d'impermeabilitat reforçada amb recobriment de pintura i de reixeta de recollida i retenció de vessaments en tot el seu perímetre. S’emmagatzemaran de manera separada i diferenciada els RAEE perillosos dels no perillosos, i dins d'esta primera classificació, se separaran segons la fracció de RAEE a què pertanguen. Els RAEE perillosos s'emmagatzemaran fins al seu lliurament a gestors autoritzats. La valorització en els RAEE no perillosos consistirà en un desmuntatge manual dels seus components en fraccions valoritzables (fèrriques, no fèrriques, plàstic, etc.).

Prèviament s'extrauran, quan siga procedent, les piles, acumuladors de tòner o altres parts residuals perilloses.

Els components retirats i les fraccions valoritzables obtingudes es depositaran en contenidors o saques que s'entregaran a gestors autoritzats.

S’inclou la relació de codis LER dels residus admissibles per als quals se sol·liciten les autoritzacions com a gestor, diferenciant:

– Residus no perillosos: 150101, 150102, 150103, 150104, 160103, 160106, 160112, 160115, 160116, 160117, 160118, 160119, 160120, 160122, 160199, 160216, 160505, 160604, 160605, 160801, 160803, 160804, 170203, 170401, 170402, 170403, 170404, 170405, 170406, 170407, 191001, 191002, 191201, 191202, 191203, 191204, 200101, 200139 i 200140.

– Residus perillosos: 160107\*, 160108\*, 160109\*, 160110\*,160111\*, 160113\*,160114\*, 160121\*, 160209\*, 160215\*, 160601\*, 160708\*,160709\*, 160802\*,160805\*, 160806\* i 160807\*.

– RAEE de naturalesa no perillosa de les fraccions 2, 4, 5 i 6. Codis LER-RAEE: 200136-23, 160214-23, 200130-42, 160214-42, 200130-52, 160214-52, 200136-62 i 160214-62.

– RAEE de naturalesa perillosa de les fraccions 1, 4 i 6. Codis LER-RAEE: 200123-11\*, 160211-11\*, 200123-12\*, 160211-12\*, 200135-13\*, 160213-13\*, 200135-41\*, 160210-41\*, 160212-41\*, 160213-41\*, 200135-61\*, 160213-61\*.

La relació de maquinària inclou dos bàscules de pesatge, carretó elevador, grua polp per a la càrrega i descàrrega de residus, cisalla, radial i ferramentes d'ús manual.

Tramitació administrativa

Mitjançant un escrit firmat en data 01.02.2024 per l'Ajuntament de Vila-real (referència expedient 2021/69665150U, iniciat en data 02.12.2021) es va traslladar a este òrgan ambiental l'estudi d'impacte ambiental i el seu corresponent projecte, a fi de ser sotmés al procediment d'avaluació d'impacte ambiental de la Llei 21/2013, de 9 de desembre, d'avaluació ambiental, i d’acord amb la Llei 2/1989, de 3 de març, per a la seua tramitació i emissió de la corresponent declaració d'impacte ambiental. En data 26.06.2024, després de rebre documentació addicional que completava l'expedient en els termes de l'article 39 de la Llei 21/2013, de 9 de desembre, es va iniciar l'avaluació d'impacte ambiental ordinària del projecte, amb la referència 088/2024/AIA. Hi consten els documents següents:

– Sol·licitud d'avaluació d'impacte ambiental ordinària del promotor.

– Estudi d'impacte ambiental, de 01.12.2021.

– Projecte tècnic, de 30.11.2021, i annexos (estudi acústic, protecció contra incendis, prevenció de riscos laborals i plans).

– Informe urbanístic municipal, de 16.06.2021, de caràcter favorable.

– Certificat d'informació pública, de 31.01.2024.

D’acord amb el certificat tramés, l'òrgan substantiu va realitzar la informació pública de l'expedient per un període de trenta dies hàbils mitjançant publicació de l'edicte en el BOP de Castelló núm. 153 de data 14.12.2023 i en la seu electrònica de l'ajuntament, sense que, transcorregut el termini concedit, s'hagen presentat al·legacions sobre este tema.

Consideracions ambientals

L’activitat s’ubicarà en sòl urbà industrial. És compatible amb el planejament urbanístic i amb les ordenances municipals, d'acord amb el certificat de compatibilitat urbanística que consta en l'expedient.

Consultada la cartografia de la infraestructura valenciana de dades espacials, s'observa que la instal·lació no es troba en l'àmbit de la Xarxa Natura 2000 ni d'altres espais naturals protegits.

L’estudi d'impacte ambiental inclou una descripció del projecte i de l'inventari ambiental de la zona. Com a alternatives al projecte tècnicament viables únicament planteja l'opció 0, de no realització del projecte. Justifica la proposta plantejada perquè respon a les necessitats de realitzar una gestió correcta dels residus produïts en una instal·lació situada en polígon industrial, amb accessos i infraestructures executades. Les accions del projecte susceptibles de causar impactes ambientals significatius s'identifiquen principalment en la fase de funcionament. S’identifiquen afeccions ambientals de caràcter positiu sobre el medi socioeconòmic i cultural per la creació llocs de treball i per respondre a la demanda de creació de centres de valorització de residus per a la seua reutilització.

Els impactes ambientals sobre l'atmosfera podrien derivar-se de les emissions de partícules produïdes durant la manipulació dels residus (càrregues, classificació, etc.), dels gasos de combustió procedents dels vehicles i la maquinària utilitzada, així com de l'increment en els nivells de soroll. Per a minimitzar els efectes negatius, es complirà un programa de revisions tècniques de la maquinària i els vehicles. Tots els elements productors de vibracions portaran planxes antivibratòries i bancades adequades per a esmorteir el soroll produït per vibració. S’inclou un estudi acústic per a justificar que, estant l'activitat en funcionament, amb l'atenuació del so que produïxen els tancaments de l'edificació no se superaran els nivells de soroll transmesos a l'exterior permesos segons la normativa vigent. Cal assenyalar que l'estudi acústic no fa referència a les fonts de soroll que es produiran durant la compactació dels residus ni el projecte descriu la maquinaria que intervindrà en estos.

El sòl resultarà afectat durant la fase de construcció, per la compactació i el segellament que el consolidarà com a sòl industrial. Durant la fase d'explotació, les afeccions podrien derivar-se d'abocaments contaminants de caràcter puntual o generats per mala gestió dels residus, per la qual cosa tota la instal·lació comptarà amb solera de formigó per a previndre la seua infiltració en el sòl. En l'àrea d'emmagatzematge i valorització de RAEE, la impermeabilització del sòl estarà reforçada mitjançant capa de pintura epoxi. Es disposarà d'arquetes cegues en les zones de RAEE i d’RP que contindran els vessaments que es produïsquen. L’emmagatzematge de bateries de plom es realitzarà sobre paviment de formigó impermeabilitzat en contenidors estancs i homologats. Pròxim a esta zona, s'instal·larà un punt d'aigua que permeta l'esbandida en cas d'accident. La instal·lació comptarà amb material absorbent per a la recollida immediata de vessaments accidentals de substàncies contaminants que puguen produir-se que, una vegada utilitzat, es gestionarà com a RP. Es mantindran l'orde i la neteja de les instal·lacions, especialment de les reixetes recollidores de vessaments, que romandran sense trencaments i lliures d'obstacles. Del manteniment i la neteja del separador s'encarregarà un gestor autoritzat.

El consum d'aigua, procedent de la xarxa municipal, es destinarà a l'ús sanitari i per a realitzar les proves de comprovació del funcionament dels RAEE que utilitzen este recurs. Cal esmentar que l'aigua utilitzada per a estes proves s'arreplegarà i reutilitzarà per a estalviar el seu consum. La neteja de les instal·lacions es realitzarà en sec. Les aigües residuals sanitàries abocaran a la xarxa de clavegueram municipal. Les residuals derivades de les pluvials recollides en la campa abocaran al clavegueram públic, prèviament al pas per un sistema de separació d'hidrocarburs, que les tractarà d'acord amb la legislació vigent. La campa compta amb solera de formigó amb pendents favorables cap a arquetes de recollida que les dirigiran a l’esmentat separador.

La instal·lació disposarà de tancament perimetral consistent en un clos dea dos metres d'altura constituït en el primer metre per panells de xapa galvanitzada i en el segon per una tanca de torsió simple. No es preveuen impactes negatius en la qualitat paisatgística del polígon consolidat ni afeccions a elements del patrimoni històric i cultural en la parcel·la ni pels voltants.

Els accidentes greus en fase d'explotació podrien produir-se per incendis, explosions o abocaments originats per fallades o avaries en els equips de prevenció.

Com a mesures preventives, s’indica que en la distribució dels RP es tindrà en compte el grau d'inflamabilitat individual utilitzant els residus menys inflamables a mode de tallafocs. El local complirà el que es disposa en la legislació en matèria de seguretat i salut en els llocs de treball i en matèria d'incendis. S’establiran normes de seguretat i un pla d'actuació en cas d'emergència, el qual hauran de conéixer tots els empleats. La vulnerabilitat del projecte davant riscos d'accidents i catàstrofes no es considera significativa ni es requerixen mesures preventives o correctores addicionals a les proposades.

S’inclou un programa de vigilància ambiental a fi d'establir les pautes que garantisquen el compliment de les mesures correctores i protectores proposades, així com el seguiment i control de la seua eficàcia. Comprén la vigilància i el control de les zones d'emmagatzematge (contenidors, paviment, etc.), gestió correcta dels residus, consum de recursos (electricitat, combustibles, etc.), dels sorolls i vibracions, manteniment i neteja de les reixetes recollidores i funcionament del sistema de tractament de les aigües pluvials residuals. Comptaran amb personal tècnic qualificat encarregat de supervisar-ne el seguiment.

Consideracions jurídiques

El projecte està subjecte a avaluació d'impacte ambiental ordinària, d'acord amb l'article 7.1.a de la Llei 21/2013, de 9 de desembre, en concordança amb l'annex I (grup 6 c.2 del Decret 162/1990, de 15 d'octubre, del Consell de la Generalitat, pel qual s'aprova el Reglament per a l'execució de la Llei 2/1989, de 3 de març, d'impacte ambiental, i modificat pel Decret 32/2006, de 10 de març). L’expedient ha observat els tràmits previstos en la secció 1a, capítol II del títol II de la Llei 21/2013, de 9 de desembre, d'avaluació ambiental.

L’article 8 del Decret 17/2024, de 12 de juliol, del president de la Generalitat, pel qual es determinen el nombre i la denominació de les conselleries i les seues atribucions, assigna a la Conselleria de Medi Ambient, Infraestructures i Territori les competències en matèria de medi ambient, prevenció d'incendis, caça, benestar animal, urbanisme i vertebració del territori, obres públiques, i transports, ports i aeroports.

L'article 9.1 del Decret 147/2023, de 5 de setembre, del Consell, d'aprovació del Reglament orgànic i funcional de la Conselleria de Medi Ambient, Aigua, Infraestructures i Territori, atribuïx a la Direcció General d'Urbanisme, Paisatge i Avaluació Ambiental, la competència en avaluació ambiental estratègica i impacte ambiental, incloent-hi els sistemes indicadors i les avaluacions ambientals.

Per tot l’anterior, a proposta del Servici d’Avaluació d'Impacte Ambiental i amb el vistiplau del subdirector general d’Avaluació Ambiental i Paisatge, fent ús de les atribucions que ostente,

RESOLC

*Primer*

Estimar acceptable, només als efectes ambientals i sense perjuí de l’obtenció prèvia de les autoritzacions sectorials que li siguen aplicables, el projecte de centre de tractament per a la gestió de residus no perillosos, residus perillosos derivats d'automoció i RAEE no perillosos i perillosos en el camí de Betxí, 29, de Vila-real (Castelló), promogut per GERESMAT Gestión de Residuos Subproductos y Materias Primas, SL, sempre que este es desenrotlle d'acord amb el que s'establix en l'estudi d'impacte ambiental, el projecte tècnic i la resta de documentació que hi ha en l'expedient, i de conformitat amb les condicions següents:

1. Respecte a la llista definitiva de residus admissibles, quedarà limitada per l'abast de l'autorització sectorial, entre els proposats pel promotor segons la documentació aportada a este òrgan. Es podran incloure altres codis LER que l'òrgan competent considere susceptibles d'autorització, quan la seua inclusió no comporte la modificació substancial del projecte avaluat i no responga a supòsits per a sol·licitar un procediment d'avaluació ambiental segons la legislació sectorial vigent.

2. Respecte al reciclatge de RAEE, la instal·lació complirà les condicions i els requisits establits en el Reial decret 110/2015, de 20 de febrer, relatius a sistemes d'emmagatzematge i classificació, idoneïtat dels recipients, impermeabilització de les zones d'emmagatzematge i tractament, i en tot cas sota coberta, tractament de les aigües, capacitació del personal, etc.

3. Respecte de la gestió dels pneumàtics usats, la instal·lació complirà les condicions i els requisits establits en el Reial decret 1619/2005, de 30 de desembre, relatius a les condicions tècniques de les instal·lacions d'emmagatzematge de pneumàtics fora d'ús.

4. L’activitat es considera com a potencialment contaminadora de l'atmosfera, de conformitat amb la Llei 34/2007, de 15 de novembre, en estar inclosa en el Catàleg d'activitats potencialment contaminadores de l'atmosfera (annex IV de l’esmentada llei, actualitzat pel Reial decret 100/2011, de 28 de gener). La construcció, muntatge, explotació, trasllat o modificació substancial, cessament o clausura de l'activitat està subjecta al règim d'autorització o notificació regulat en l'article 13 de la Llei 34/2007.

5. En el moment de la posada en marxa de l'activitat i almenys cada cinc anys, el titular haurà de dur a terme un control de les emissions acústiques i dels nivells de recepció en l'entorn mitjançant la realització d'auditories acústiques. Estes seran realitzades amb l'activitat en funcionament i per una ECMCA, i els resultats es faran constar en un llibre de control, que estarà a la disposició de les administracions competents. En cas de superar els nivells sonors permesos per la llei, s'aplicaran les mesures correctores pertinents, i s’efectuarà a continuació una nova auditoria acústica per a comprovar la seua eficàcia.

6. Si durant l'execució de les obres d'adequació de la instal·lació es trobaren restes paleontològiques, arqueològiques o etnogràfiques, el promotor haurà de comunicar-ho a la conselleria competent en patrimoni cultural de manera immediata i adoptar les mesures pertinents per a la seua protecció i conservació de conformitat amb allò previst en els articles 63 i 65 de la Llei 4/1998, d'11 de juny, del patrimoni cultural valencià.

7. Les accions incloses en el programa de vigilància i seguiment ambiental hauran de documentar-se, a l'efecte d'acreditar l'adopció i execució de les mesures preventives i correctores proposades i la comprovació de la seua eficàcia. La documentació estarà a la disposició de les autoritats competents.

En els termes previstos en l'article 43 de la Llei 21/2013, de 9 de desembre, esta declaració d'impacte ambiental perdrà la seua vigència i cessarà en la producció dels efectes que li són propis si, una vegada publicada en el *Diari Oficial de la Generalitat Valenciana*, no s'haguera començat l'execució del projecte en el termini de quatre anys.

A este efecte, el promotor notificarà a l'òrgan ambiental el començament de les obres.

*Segon*

D’acord amb el que es preveu en l'article 41 de la Llei 21/2013, de 9 de desembre:

a) Ordenar la publicació d’esta declaració d'impacte ambiental en el *Diari Oficial de la Generalitat Valenciana*, així com en la seu electrònica.

b) Esta declaració d'impacte ambiental no serà objecte de recurs, sense perjuí dels que, si és el cas, siguen procedents en la via administrativa i judicial contra l'acte pel qual s'autoritza el projecte.

*Tercer*

L’òrgan substantiu haurà de tindre degudament en compte, en el procediment d'autorització del projecte, l'avaluació d'impacte ambiental efectuada, atesos els criteris establits en l'article 42 de la Llei 21/2013, de 9 de desembre, referits tant al contingut de l'autorització com a la publicitat de la decisió.

  

València, 30 de juliol de 2024

Miguel Ángel Ivorra Devesa

Director general d'Urbanisme, Paisatge i Avaluació Ambiental